open-index/open-wikipedia-markdown huggingface dataset:
Chenoa

**María Laura Corradini Falomir**, máis coñecida como **Chenoa**, nada en Mar del Plata (Arxentina) o 25 de xuño de 1975, é unha cantante solista con nacionalidade española.

Alcanzou a fama en 2001, formando parte do reality show musical Operación Triunfo. No 2002 foi gañadora do *Eurobest* co tema "It's raining men". Chenoa vendeu máis de 1&nbsp;000&nbsp;000 discos na súa carreira discográfica.

## Discografía 
**Chenoa* (2002)
**Soy mujer* (2003)
**Mis canciones favoritas* (2003)
**Nada es igual* (2005)
**Absurda Cenicienta* (2007)
**Desafiando la gravedad* (2009)
**Otra dirección* (2013)
**#SoyHumana* (2016)

## Premios 
**2002:**
* *Premio Cadena Dial á Artista revelación.*

**2003:**
* *Premio Eurobest á Mellor intéprete europea.*

**2004:**
* *Premio Micrófono de Plata á Persoa máis querida do ano.*
* *Premio Sol Música á Mellor artista consagrada.*
* *Premio Siruel de Plata.*
* *Premio Reina del Cargol.*

**2005:**
* *Premio Micrófono de Oro.*
* *Premio Shangay á Mellor artista nacional.*
* *Premio Mara de Oro á Mellor intéprete xove Internacional (Venezuela).*

**2006:**
* *Premio Cadena Dial á Artista do ano.*
* *Premio punto Radio ó mellor álbum do ano por "Nada es igual".*

**2008:**
* *Premio Diario de Mallorca polo seu esforzo e traxectoria profesional.* 
* *Premio Orgullosamente Latino á Mellor canción latina por "Todo irá bien" (Latinoamérica).* 
* *Premio Shangay ó Mellor disco nacional por "Absurda Cenicienta".*

**2009:**
* *Premio Eñe da Música á Mellor solista femenina por "Duele".*

## Véxase tamén 
### Ligazóns externas 
* Páxina web oficial
* Páxina da Axencia de Management de Chenoa
Alloa

**Alloa** (en gaélico escocés **Alamhagh**) é unha vila de Escocia, centro administrativo do concello de Clackmannanshire. Está situada a 10 quilómetros ó leste de Stirling, na ribeira norte do río Forth. Segundo o censo de 2001 a súa poboación é de 18&nbsp;989 habitantes.
Oscilación de Allerød

A **Oscilación de Allerød** é unha fase de oscilación climática na que o clima vólvese temperado, dentro da terceira Glaciación de Würm, no Paleolítico Superior, que abrangue aproximadamente o período dende o 10000 a.C. ao 9000 a.C.

Neste período, as temperaturas subiron até niveis semellantes aos que temos agora. A vexetación medrou e colonizou áreas ocupadas por glaciares e o nivel do mar subiu cerca de 60 metros. Ao final deste período, houbo un breve retorno do frío, para logo mudar cara ao clima actual.

Foi bautizado co nome da cidade de Allerød, en Dinamarca, onde foron identificados por vez primeira depósitos de sedimentos creados durante este período.
Moreda, San Martiño de Lanzós, Vilalba

**Moreda** é un lugar da parroquia de San Martiño de Lanzós, no concello lugués de Vilalba, na comarca da Terra Chá. Segundo o IGE, en 2022 tiña 74 habitantes (30 homes e 44 mulleres).

Moreda é o único lugar da parroquia de San Martiño de Lanzós amparado pola D.O. do queixo de San Simón da Costa.

## Lugares e parroquias 
### Lugares de San Martiño de Lanzós 
### Parroquias de Vilalba 
## Notas 
## Véxase tamén 
### Outros artigos 
* Lugares de Vilalba
Soraya Arnelas

**Soraya Arnelas Rubiales**, máis coñecida como **Soraya**, nada en Valencia de Alcántara (Cáceres) o 13 de setembro de 1982,  é unha cantante española.

O seu debut discográfico comezou con *Corazón de fuego* lanzado en 2005, baixo os selos discográficos de Santarder Records e Vale Music. En total lanzou catro álbums de estudio e nove singles.

O 16 de maio de 2009, participou como representante de España no Festival de Eurovisión, coa canción *La noche es para mí*.

## Comezo artístico
[miniatura|150px|Soraya nas festas de [La Mercè, en Barcelona, en 2006.]]
Naceu o 13 de setembro de 1982 en Valencia de Alcántara (Cáceres). Creceu e criouse na súa vila natal na que realizou os seus estudos escolares no colexio concertado Nuestra Señora de los Remedios, que alcanzan ata 2º de bacharelato. Tras traballar un tempo en Radio Frontera, a radio local, dedicouse á profesión de azafata de voo, traballo que durante a súa aprendizaxe permitiulle o dominio do inglés, francés e portugués.

Soraya entrou no concurso televisivo Operación Triunfo na súa cuarta edición. Ao contrario que os seus compañeiros, entrou na academia sen experiencia algunha posto que nunca cantara de xeito profesional. Non foi unha das favoritas do público, pero si do xurado, que só a nomeou nunha ocasión na que foi salvada polos profesores da academia. Chegou á gala final do concurso xunto a Sergio Rivero e Víctor Estévez, proclamándose segunda finalista tras non poder superar a Sergio, que gañou cun 53% dos votos fronte ao 47% conseguido por Soraya.

## Discografía
### Álbums de estudio
*2005: *Corazón de fuego*  
*2006: ''Ochenta's* 
*2007: *Dolce Vita*
*2008: *Sin miedo*
*2010: *Dreamer*

### Singles
*2005: "Mi mundo sin ti"
*2006: "Corazón de fuego"
*2006: "No debería"
*2006: "Fruto prohibido"
*2006: "Self control"
*2007: "Call me baby"
*2007: "La dolce vita"
*2008: "Words"
*2008: "Sin miedo"
*2009: "La noche es para mí"
*2009: "Caminaré"
*2010: "Live Your Dreams" (con Antoine Clamaran)
*2010: "Dreamer"
*2011: "Stick Shift" (con Antoine Clamaran)
*2012: "Feeling You" (con Antoine Clamaran e Vince M.)
*2013: "Con fuego" (con Aqueel)

## Colaboracións musicais
**Fruto prohibido* – con Santa Fe (2006) 
**No debería* – con Antonio Romero (2006) 
**Tonight We Ride* – con Kate Ryan (2008) 
**Caminaré'' – con Kate Ryan (2008)

## Ligazóns externas
* Páxina web oficial da cantante
Naomie Harris

**Naomie Harris**, nada o 6 de setembro de 1976 en Londres, é unha actriz de cine e televisión.

## Filmografía 
* *Crust* (2001)
* *Living In Hope* (2002)
* *Anansi* (2002)
* *28 Days Later* (2002)
* *Trauma* (2004)
* *After the Sunset* (2004)
* ''Pirates of the Caribbean: Dead Man's Chest* (2006) 
* *Miami Vice* (2006)
* *Tristram Shandy: A Cock and Bull Story* (2006)
* *Pirates of the Caribbean: At World's End* (2007)
* *Street Kings* (2008)
* *Explicit Ills* (2008)
* *August* (2008)
* *Morris: A Life with Bells On* (2009)
* *Ninja asasino* (2009)
* *Sex & Drugs & Rock & Roll* (2009)
* *My Last Five Girlfriends* (2009)
* *The First Grader* (2010)
* *Skyfall* (2012)
* *Mandela: Long Walk to Freedom* (2013)
* *Southpaw* (2015)
* *Spectre* (2015)
* *Our Kind of Traitor* (2016)
* *Beleza oculta* (2016)
* *Moonlight'' (2016)

## Véxase tamén 
### Ligazóns externas 
* Ficha na IMDb
David Bustamante

**David Bustamante Hoyos**, nado en San Vicente de la Barquera (Cantabria) o 25 de marzo de 1982, é un cantante español. Participou na primeira edición do concurso Operación Triunfo, quedando en terceira posición.

Ata a data vendeu máis de 2.000.000 copias dos seus oito discos editados e ofreceu máis de 800 concertos. David Bustamante conseguiu chegar en oito ocasións ao número un en vendas.

Conta co club de fans máis grande de España. O club, con 22.000 socios, conta con delegacións en toda a Península Ibérica, en países europeos e latinoamericanos.

## Discografía 
### Álbums de estudio 
* 2002: *Bustamante* (750.000 copias)
* 2003: *Así soy yo* (250.000 copias)
* 2005: *Caricias al alma* (150.000 copias)
* 2006: *Pentimento* (125.000 copias)
* 2007: *Al filo de la irrealidad* (150.000 copias)
* 2010: *A contracorriente* (90.000 copias)
* 2011: *Mío* (60.000 copias)
* 2014: *Vivir* (50.000 copias)
* 2016: *Amor de los dos* (20.000 copias)

En total conseguiu: 
* 15 Discos de platino e 1 disco de ouro (Vendas de discos en España) 
* 4 Discos de Platino e 1 disco de ouro (Descargas de cancións en España) 
* 3 Discos de Platino e 1 disco de ouro  (Descargas de tons orixinais en España) 
* 1 Disco de ouro (Vendas de discos en Venezuela)

### Álbums en DVD 
* 2002: *Bustamante en concierto*
* 2008: *Al filo de la irrealidad en vivo*

### Álbums recompilatorios 
* 2008: *Discografía Completa*

### Sinxelos 
* 2002: *Además de ti*
* 2002: *El aire que me das*
* 2002: *Dos hombres y un destino*
* 2003: *No soy un superman*
* 2003: *Devuélveme el aire*
* 2004: *Ni una lágrima más*
* 2005: *Devuélveme la vida*
* 2005: *Mi manera de amarte*
* 2006: *Por ella*
* 2006: *Bésame*
* 2007: *Al filo de la irrealidad*
* 2008: *Cobarde*
* 2008: *Mi consentida*
* 2009: *Buscame*
* 2010: *Abrazame muy fuerte*
* 2010: *A contracorriente*
* 2010: *No debio pasar*
* 2011: *Como tu ninguna*
* 2011: *Me salvas*
* 2012: *Bandera blanca*
* 2012: *Cerca de mi piel*
* 2014: *Feliz*
* 2014: *Vivir*
* 2015: *Castígame*
* 2016: *Como yo te amé*
Welcome to the Monkey House

:*Welcome to the Monkey House é tamén o nome dun disco de The Dandy Warhols.*

***Welcome to the Monkey House*** é o nome dun libro que reúne diferentes contos escritos por Kurt Vonnegut, publicado por primeira vez en agosto de 1968.

## Relatos 
* "Where I Live" (*Venture- Traveler’s World*, outubro de 1964)
* "Miss Temptation" (*The Saturday Evening Post*, 21 de abril de 1956)
* "The Euphio Question" (''Collier's Magazine*, 12 de maio de 1951)

## Outras coleccións 
* Esta colección inclúe todas menos unha das historias da súa anterior colección de contos, *Canary in a Cathouse*, publicada en 1961. 
* Outros contos que escribiu Vonnegut neste mesmo período de tempo están recolleitos noutro libro chamado *Bagombo Snuff Box'', publicado en 1999.

## Notas
Canary in a Cathouse

***Canary in a Cathouse*** é unha colección de doce contos de Kurt Vonnegut publicado en 1961. Once destas historias reaparecen en *Welcome to the Monkey House*, omitindo a "Hal Irwin's Magic Lamp", que reescribirá para a colección de contos *Bagombo Snuff Box* de 1999.
## Contos 
* "Report on the Barnhouse Effect" (''Semanal Collier's'', 11 de febreiro de 1950)
* "All The King's Horses" (''Semanal Collier's*, 10 de febreiro de 1951)
* "D.P."
* "The Manned Missiles"
* "The Euphio Question" (*Collier's weekly'', 12 de maio de 1951)
* "More Stately Mansions"
* "The Foster Portfolio"
* "Deer in the Works"
* "Hal Irwin's Magic Lamp"
* "Tom Edison's Shaggy Dog"
* "Unready to Wear"
* "Tomorrow and Tomorrow and Tomorrow" (1953)

## Notas
Bagombo Snuff Box

***Bagombo Snuff Box*** é un compendio de relatos curtos escritos por Kurt Vonnegut e publicado en 1999. O libro contén relatos xa publicados en diversos lugares, mais é complementario co seu anterior libro de recompilacións *Welcome to the Monkey House* de 1968. 
Aínda que moitos destes relatos foron escritos nos cincuenta, para esta colección, Vonnegut reescribiu varios relatos cos que estaba insatisfeito, como "The Powder Blue Dragon" e "Hal Irwin's Magic Lamp"

## Relatos 
* "Thanasphere" (''Semanal Collier's*, 2 de setembro de 1950)
* "Mnemonics" (*Collier's'', 28 de abril de 1951)
* "Any Reasonable Offer" (19 de xaneiro de 1952)
* "The Package" (26 de xullo de 1952)
* "The No-Talent Kid"
* "Poor Little Rich Town" (25 de outubro de 1952)
* "Souvenir"
* "The Cruise of the Jolly Roger"
* "Custom-made Bride"
* "Ambitious Sophomore"
* "Bagombo Snuff Box"
* "The Powder-Blue Dragon"
* "A Present for Big Saint Nick"
* "Unpaid Consultant"
* "Der Arme Dolmetscher"
* "The Boy Who Hated Girls"
* "This Son of Mine"
* "A Night for Love"
* "Find Me a Dream"
* "Runaways"
* "2BR02B" (xaneiro de 1962)
* "Lovers Anonymous"
* "Hal Irwin's Magic Lamp"
* "Coda to My Career as a Writer for Periodicals" - esta é unha reflexión propio de Vonnegut sobre o tempo que pasou escribindo os seus contos.

## Notas
Batna

**Batna** (en lingua árabe باتنة, en lingua bérber Ficheiro:Batna in Tifinagh.svg, *Tbathent*) é unha cidade alxeriana, municipio e capital da provincia de Batna. Ten unha poboación de 285&nbsp;800 (2004) e é a quinta cidade máis grande de Alxeria. É tamén a principal cidade da área do Chaoui e está considerada a capital dos Aures.

## Historia 
Naceu como campamento militar francés en 1844, como porta segura de acceso ao Sáhara.

Os romanos construíron as cidades de Timgad e Lambaesis.

## Demografía 
## Notas
Sedini

**Sedini** (**Sèddini** en sassarés) é un concello da provincia de Sassari en Sardeña de 1403 habitantes (2007) e unha superficie de 41.49&nbsp;km². Sitúase a 350 metros sobre o nivel do mar. Dentro do concello ten administración propia a fracción de Littigheddu.
Partido Laborista de Saint Kitts e Nevis

O **Partido Laborista de Saint Kitts e Neves** (en inglés: *Saint Kitts and Nevis Labour Party*) é un partido político de centro-esquerda de San Cristovo e Neves. Nas eleccións lexislativas do 25 de outubro de 2005, o partido obtivo o 50.6% do voto popular, e 7 dos 11 escanos do parlamento. Denzil Douglas foi confirmado como Primeiro Ministro.

É membro da Internacional Socialista.

## Notas 
## Véxase tamén 
### Ligazóns externas 
* Twitter do Partido Laborista de Saint Kitts e Neves
Krai de Khabarovsk

**Khabarovsk** é un krai, un tipo de suxeito federal de Rusia. O centro administrativo é a cidade de Khabarovsk. A superficie do territorio é de 788.600&nbsp;km² e a poboación era de 1&nbsp;436&nbsp;570 en 2002. O krai divídese en 17 distritos e 7 cidades baixo a autoridade directa do krai.

A maior parte dos habitantes son rusos, os pobos orixinarios, evenkis, negidals, ulchs, nanais, orochs, udeges e nivkhs constitúen unha pequena minoría.

miniatura|250px|Vista do Macizo de Kondior

## Notas 
## Véxase tamén 
### Bibliografía 
* Chaussonnet, Valerie (1995) *Native Cultures of Alaska and Siberia*. Arctic Studies Center. Washington, D.C. 112p.
Lingua igbo

A **lingua igbo** ou **ibo** (en igbo: *Asụsụ Igbo*) é unha lingua falada en Nixeria por cerca de 20-25 millóns de persoas, os igbos, especialmente na rexión sueste, anteriormente coñecida como Biafra e en partes da rexión sur-sueste de Nixeria. 
Existen centenas de dialectos diferentes e linguas igboides incluídas na lingua igbo.

## Dialectos
O igbo divídese en varios dialectos, a maioría mutuamente intelixíbeis entre si, son eles; bende, owerri, ngwa, umuahia, nnewi, onitsha, awka, abriba, arochukwu, nsukka, mbaise, abba, ohafia, agbor, wawa okigwe e ukwa/ndoki. O alto grao de semellanza entre estes dialectos fai que se forme unha continuidade dialectal.

## Sons
O igbo é unha lingua tonal co dous tons distintivos; alto e baixo, posúe harmonía vocálica.

## Notas 
## Véxase tamén 
### Outros artigos 
* Wikipedia en igbo
### Ligazóns externas 
*Ethnologue - Lingua igbo
Chavín

Como topónimo **Chavín** pode referirse a:

;En Galiza
***Chavín**, parroquia do concello de Viveiro;
***Chavín**, lugar da parroquia de Fonteita, no concello do Corgo;
***Chavín**, lugar da parroquia de Cabanas, no concello do Vicedo.

## Véxase tamén
### Outros artigos
***Cultura Chavín**, civilización da época pre-incaica.
Lume Demostra FS

O **Lume Fútbol Sala** é o nome polo que se coñece ó **Lume Demostra Fútbol Sala**, un equipo vigués de fútbol sala fundado en 2006. Actualmente xoga na 1ª División Provincial Grupo B de Pontevedra FGFS.

O Lume F.S. fundouse no verán do ano 2006, por varios integrantes do Burguer Chas que tras unha época brillante en Vigo en xogo decidiu cambiarse a unha liga máis competitiva para seguir medrando.

Entre o seu palmarés destaca o Campionato de 1ª División Local Vigo na tempada 2007/2008.

## Equipo 2009-2010
Adestrador: 20px|Galiza John Alonso Bartomeu

## Palmarés
*Campión de 1ª División Local Vigo 2007/2008

## Notas
## Véxase tamén
### Outros artigos
*Liga Nacional de Fútbol Sala
*UEFA
### Ligazóns externas
*Facebook do club
*Web da LNFS
Convento Cluniense

O ***conventus cluniensis*** ou **convento clunense**, foi unha entidade administrativa romana sita no Norte-Noroeste de Península Ibérica. O seu nome deriva da súa capitalidade, Clunia (preto da actual Coruña del Conde), a cidade máis importante do convento e que rexía económica e administrativamente todo o territorio.

Tiña como lindes meridionais a fronteira natural do Sistema Central lindando coas provincias da Lusitania e Cartaxinense, polo norte a propia liña costeira cantábrica desde o río Sella ata o interior do territorio actual do País Vasco. Polo oeste o río Esla, lindando co veciño *conventus asturicensis*, e polo leste chegando ata a actual provincia de Soria, preto da Rioxa e Navarra, nos contrafortes do Sistema Ibérico onde lindaba co *conventus cesaraugustanus*.

[miniatura|250px|Extensión do **conventus cluniensis** dentro da *Gallaecia* (nome latino de Galicia) a finais do [século IV dentro do Imperio Romano.|esquerda]]

Desde o século I, pertenceu á provincia de Tarraco ou *tarraconensis*, integrándose finalmente na provincia da Gallaecia darredor do século III-IV ata a disolución do Imperio Romano de Occidente. Nel convivían numerosos pobos como os *cantabri*, *varduli*, *autrigoni*, *turmodigi*, *vaccei*, *beroni* e *celtiberi*, introducíndose posteriormente poboacións vascoas nos límites orientais deste convento xurídico.

## Véxase tamén 
### Bibliografía 
* 
*
Bonnie Wright

**Bonnie Kathleen Wright**, nada o 17 de febreiro de 1991 en Londres, Reino Unido, é unha actriz británica, coñecida pola súa participación como Ginny Weasley nas películas de *Harry Potter*.

## Biografía 
É filla de dous deseñadores de xoias.

## Filmografía 
## Premios e nomeamentos 
Ningún salientable.

## Notas 
## Véxase tamén 
### Outros artigos 
* Daniel Radcliffe

### Ligazóns externas 
*
Boimente

O topónimo **Boimente** pode referirse a:

;En Galiza
***Santo André de Boimente**, parroquia do concello de Viveiro;
****Boimente**, lugar de dita parroquia;
***Boimente**, lugar da parroquia de Xallas de Castriz, no concello de Santa Comba.

## Véxase tamén
### Outros artigos
Antonov A-40

O **Antonov A-40** (en ruso: крылья танка), foi un avión soviético deseñado por Oleg Antonov que pretendía que un carro de combate puidera planear sobre o campo de batalla. O prototipo foi construído e probado en 1942, pero as probas non tiveron éxito. Este aparello denomínase ás veces o *A-40T* ou *KT*.

## Véxase tamén 
### Outros artigos 
* Antonov
Antonov

[miniatura|dereita|250px|[Antonov An-225|An-225 o avión de carga máis grande do mundo.]]
**Antonov**, ou **Complexo Científico/Técnico Aeronáutico Antonov** (**Antonov ASTC**) (en ucraíno:Авіаційний науково-технічний комплекс імені Антонова, АНТК ім. Антонова), antigamente a **Compañía de Deseño Antonov**, é unha compañía de deseño e fabricante de aeronaves e provedora de servizos aeronáuticos con base en Kíiv, Ucraína (desde 1952) con particular experiencia no campo da construción de aeronaves moi grandes, tanto para uso comercial (carga e pasaxe) coma para defensa.

## Historia 
O nome da compañía vén do enxeñeiro ruso Oleg Antonov (nado en Troitsi, Moscova, en 1906), que a fundou o 31 de maio de 1946, e principal deseñador do Antonov An-2. An-8, An-24, An-22 e outros lendarios avións. É unha empresa de propiedade estatal. A compañía carece das instalacións necesarias para a construción total dalgunhas naves, como resultado das restricións impostas polo goberno central da Unión Soviética que repartía a construción da industria militar entre as súas diferentes rexións. Tal distribución minimizou os riscos de guerra interna, e evitaba que as repúblicas desenvolveran unha autosuficiencia económica. Dado isto, os avións Antonov eran con frecuencia construídos polas compañías Khárkiv (Ucraína), Novosibirsk (Rusia) e Tashkent (Uzbekistán).

## Produtos 
[miniatura|[Antonov An-22|An-22.]]
Os avións Antonov van desde o *desgarbado Antonov An-2, (biplano demasiado grande para ser biplano), o avión de recoñecemento Antonov An-28, ata os enormes estratéxicos Antonov An-124 e Antonov An-225 (este último o maior avión xamais construído e o maior en servizo, verdadeiro xigante dos ceos). Outros menos famosos serven coma transporte de pasaxeiros de curto, mediano e longo alcance, especialmente en Rusia e Europa Oriental. O An-70 exteriormente se asemella ó Airbus A400M.

As actividades do complexo Antonov inclúen:
* Deseño e construción de aeronaves.
* Transporte de carga (Aeroliñas Antonov).
* Mantemento e mellora de aeronaves.
* Apoio en Enxeñería aerospacial.
* Operación do Aeroporto Antonov.
* Deseño e construción de trolebuses.

## Aeronaves 
## Véxase tamén 
### Outros artigos 
* Aeroliñas Antonov
* Oleg Antonov
### Ligazóns externas 
* Antonov ASTC
Freimut Börngen

**Freimut Börngen**, nado o 17 de outubro de 1930, e finado o 19 de xuño de 2021, foi un astrónomo alemán.

## Traxectoria 
Börngen estudou as galaxias cun telescopio Schmidt do Observatorio Karl Schwarzschild en Tautenburg, Turinxia, Alemaña. Retirouse en 1995, aínda que continúa o seu traballo de astrónomo como afeccionado.

Froito do seu traballo descubriu un gran número de asteroides (519 ata xullo de 2006). A procura dos asteroides realizouna fóra do seu tempo de traballo, xa que na antiga República Democrática de Alemaña (RDA) non se consideraba un asunto de prestixio suficiente. Durante o tempo en que existiu o estado da RDA, os nomes que deu aos asteroides foron neutros, como lugares de Turinxia, pero tras a reunificación de Alemaña empregou outros referidos a feitos históricos ou relixiosos.

Froito do seu traballo, a Unión Astronómica Internacional puxo o seu nome a un asteroide: (3859) Börngen, descuberto por Edward Bowell. En 2006 foi homenaxeado no seu país ao outorgárselle a *Bundesverdienstkreuz am Bande* (Cruz ao Mérito) polo Presidente alemán Horst Köhler.
Frexulfe

O topónimo **Frexulfe** pode referirse a:

;En Galiza
***Frexulfe**, parroquia do concello do Valadouro;
***Frexulfe**, lugar da parroquia de San Cristovo de Lóuzara, no concello de Samos.

;Fóra de Galiza

;En Asturias
***Río Frexulfe**, río no concello de Navia.

## Véxase tamén
### Outros artigos
***Frexufre**, lugar da parroquia de Canduas, no concello de Cabana de Bergantiños.
Walther Hermann Nernst

**Walther Hermann Nernst**, nado en Briesen, (Prusia, hoxe Wąbrzeźno) o 25 de xuño de 1864 e finado en Ober-Zibelle (Alemaña) o 18 de novembro de 1941, foi un físico e químico alemán, Premio Nobel de Química en 1920.

## Traxectoria 
Nado na Prusia occidental, considerábase alemán, aínda que de nai polaca.

Estudou nas universidades de Zürich, Berlín, Graz e Würzburg. Tras traballar algún tempo en Leipzig, desde 1891 exerceu como profesor de física na Universidade de Gotinga, onde, en 1895, fundou o Instituto de Química, Física e Electroquímica.

Posteriormente, en 1905 trasladouse á Universidade Humboldt de Berlín como profesor e director do Instituto de Química Física. En 1922 foi nomeado presidente do Instituto Fisicotécnico de Berlín-Charlottenburg, cargo que deixou en 1933. Desde entón dedicouse ao estudo da electroacústica e astrofísica.

Casou con Emma Lohmeyer en 1892 con quen tivo dous fillos e tres fillas.

## Investigacións científicas 
[dereita|miniatura|300px|Segunda [Congreso Solvay (1913), conferencias promovidas por Nernst e Max Planck. Podemos ver a Nernst, situado o primeiro pola esquerda da primeira fila, sentado á beira de Ernest Rutherford]]
Os seus traballos axudaron a establecer a moderna físico-química. Traballou nos campos da electroquímica, termodinámica, química do estado sólido e fotoquímica. Os seus descubrimentos inclúen a ecuación de Nernst.

Desenvolveu o chamado "teorema da calor", segundo o cal a entropía dunha materia tende a anularse cando a súa temperatura aproxímase ao cero absoluto, e que constitúe a Terceira Lei da Termodinámica. Recibiu o premio Nobel de Química, premio que foi anunciado o 10 de novembro de 1921 e entregado aquel mesmo ano.

Desenvolveu tamén unha teoría osmótica para explicar e determinar o potencial dos eléctrodos dunha pila de concentración e formulou a lei de distribución dunha materia entre dúas fases dadas.

Inventou a chamada *lámpada de Nernst*, cuxo filamento (constituído por óxidos de circonio e itrio) faise condutor ao quentarse, podendo alcanzar temperaturas superiores en máis de 1000&nbsp;°C ás doutras lámpadas, máis eficaz que as antigas lámpadas de arco de carbón e que adoita empregarse como fonte de raios infravermellos.

A partir de 1933 dedicouse ao estudo da electroacústica e a astrofísica, inventou unha microbalanza, así como un piano eléctrico en colaboración coas compañías Bechstein e Siemens, e no que utilizou amplificadores de radio.

## Recoñecementos 
Na súa honra bautizouse ao asteroide (24748) Nernst descuberto o 26 de setembro de 1992 por Freimut Börngen e Ludtz D. Schmadel.
## Notas 
## Véxase tamén 
### Outros artigos
* Premio Nobel de Química
* Potencial de eléctrodo
* Ecuación de Nernst
### Ligazóns externas 
* Páxina web do Instituto Nobel, Premio Nobel de Química 1920 
* Biografía na páxina do Instituto Nobel
* Perfil de Walther Hermann Nernst NNDB
Antonov An-2

O **Antonov An-2** (en ruso: Ан-2) tamén chamado *Annushka* é un robusto biplano monomotor. O seu primeiro voo tivo lugar o 31 de agosto de 1947 sendo o primeiro avión deseñado por Antonov. É empregado coma medio de transporte lixeiro con capacidade para 12 pasaxeiros, paracaidismo e traballos agrícolas. As súas extraordinarias capacidades para voar a baixa velocidade e realizar engalaxes e aterraxes en curtas distancias, o fan perfecto para voos a lugares con pistas improvisadas. Tamén foron creadas variantes para climas fríos e outras condicións extremas. é o maior biplano monomotor xamais construído e os 45 anos de produción ininterrompida o converten nun dos avións máis antigos aínda en uso.

## Historia 
[miniatura|esquerda|Biplano An-2 particular na exhibición aérea de [Miramar]]
O An-2 é o biplano monomotor máis grande xamais construído e foi producido en grandes cantidades sendo construídos 5 000 ata 1960 na URSS. A partir dese ano a maioría dos An-2 foron construídos na factoría polaca WSK-P2L Mielec, con máis de 13 000 aparellos construídos ata o fin da produción do An-2 en 1991. Unha produción limitada para partes de recambio e cobertura de mantento continúa. O An-2 é tamén construído baixo licenza na China co nome de Shijiazhuang Y-5 (Avión de transporte Tipo 5).

## Deseño 
O An-2 foi deseñado como un avión de usos diversos para uso do goberno na agricultura e bosques. Porén é altamente adaptable e numerosas variantes foron creadas incluíndo versións científicas para estudos atmosféricos, avións cisterna para a loita contra incendios forestais, ambulancias voantes, hidroplanos, unha versión de combate lixeiramente armada para o lanzamento de paracaidistas e a versión máis común, o An-2T, con capacidade para 12 pasaxeiros. Todas as versións salvo o An-3 están dotadas dun motor radial Shvetsov ASh-62IR de 1000 CV de potencia e 9 cilindros o cal foi orixinalmente deseñado a partir do Wright R-1820.

## Notas 
## Véxase tamén 
### Outros artigos 
* Antonov
### Ligazóns externas 
* *Antonov An-2* 
* An2plane.ru 
* www.aviation.ru
Antonov An-3

O **Antonov An-3** é un avión soviético-ucraíno de tipo agrícola. É esencialmente un turbohélice desenvolvido a partir do Antonov An-2 para a súa actualización ou substitución. A versión básica de transporte (An-3T) compleméntase cunha versión de carga/pasaxe (An-3TK), unha versión grícola (An-3SH), e unha versión de loita contra incendios (An-3P), ademais dunha versión ambulancia. Está deseñado para levar pasaxeiros e carga, operando dende pistas pavimantadas ou sen pavimentar, incluídas superficies cubertas con ata 35 cm de neve usando esquís.

## Historia 
O seu primeiro voo de proba foi o 13 de maio de 1980, pero debido á falta de interese no proxecto, as probas de voo non se completaron ata 1991.

O proxecto foi revitalizado a finais dos anos 90 cando foi levado por Polyot State Aerospace Enterprise, e unha campaña de mercadotecnia comezou a comezos do ano 2000, aínda que as vendas foron limitadas. Está dispoñible en dúas versións, a versión básica agrícola (**An-3SKh** - "Selsko-Khosiajstwenni", Agricultural) e a versión de transporte civil (**An-3T**) capaz de transportar ata 12 pasaxeiros ou 1800&nbsp;kg de carga.

Aínda que foi designado como An-3, este número non lle foi dado de forma secuencial. Antonov asignoullo porque o An-3 ía substituír o Antonov An-2. Outro intento de substituír o An-2 nas granxas soviéticas foi levado a cabo nos anos 70 co WSK-Mielec M-15 Belphegor, pero non tivo éxito.

## Véxase tamén 
### Outros artigos 
* Antonov
* Antonov An-2
### Ligazóns externas 
* https://web.archive.org/web/20090217225203/http://www.adventure-antarctica.de/2003/09/26/antonov-biplane-bubble-panorama/
Antonov An-8

O **Antonov An-8** (nome asigando pola OTAN: "Camp") é un avión de dobre turbohélice e á alta de orixe soviética empregado para o transporte militar lixeiro.

## Historia 
Ó final da segunda guerra mundial a URSS necesitaba un avión de transporte modeno máis efectivo que o Lisunov Li-2 e máis grande que o Il-12 en desenvolvemento. Despois de previr distintos proxectos Aeroflot e V-Vs acordaron un proxecto revolucionario na URSS, moi ambicioso para o cal Antonov foi designado na tarefa da súa construción.

O Antonov An-8 estivo en servizo militar ata os anos 70, moitos foron transferidos a Aeroflot para o seu uso en vós a África, particularmente a Liberia e Angola.

## Operadores 
;
* Sky Cabs
;
* Air Mark
;25px| Unión Soviética
* Aeroflot
* Forza Aérea Soviética
;25px|Bandeira de Emiratos Árabes Unidos Emiratos Árabes Unidos
* Air Cess
* Santa Cruz Imperial

## Notas 
## Ligazóns externas 
* Imaxes do An-8
Río Kerzhenets

O **Kerzhenets** é un río que percorre o oblast de Nizhni Novgorod en Rusia antes de desembocar no Volga nas proximidades da localidade de Liskovo. O río ten unha lonxitude de 290&nbsp;km cubrindo unha bacía de 6140&nbsp;km². Ó longo dos séculos XVII e XIX asentáronse na súa cunca comunidades de Vellos Crentes, ortodoxos desconformes coas reformas realizadas na igrexa ortodoxa rusa no século XVII.
Joseph Gordon-Levitt

**Joseph Leonard Gordon-Levitt**, nado nos Ánxeles (California) o 17 de febreiro de 1981, é un actor, director, guionista, produtor e editor estadounidense.

## Traxectoria
Como actor infantil apareceu en filmes como *A River Runs Through It*, *Angels in the Outfield*, e *10 Things I Hate About You*, e interpretou a Tommy Solomon na serie de televisión *3rd Rock from the Sun*.
Fixo un alto na súa carreira para estudar na Universidade de Columbia, pero volveu actuar no 2004. Dende entón protagonizou *(500) Days of Summer*, *Orixe*, *Hesher*, *50/50*, *Premium Rush*, *O cabaleiro escuro: a lenda renace*, *Brick*, *Looper*, *The Lookout*, *Manic*, *Lincoln*, *Mysterious Skin* e *G.I. Joe: The Rise of Cobra*.

## Filmografía 
## Galardóns e nomeamentos 
* Foi nomeado a diferentes premios ó redor de en quince ocasións, gañando en catro delas, nos anos 1993, 1997, 1998 e 2005.

## Notas 
## Véxase tamén
Eugene Stoner

**Eugene Morrison Stoner**, nado en Gosport o 22 de novembro de 1922 e finado o 24 de abril de 1997 en Palm City, foi un deseñador de armas estadounidense.

Deseñou entre outros o fusil de asalto AR-15 en 1957 que adaptou para o exército norteamericano como M16.
Antonov An-124

O '*Antonov An-124 *Ruslan*** (en ruso e ucraíno: Антонов Ан-124 «Руслан», designación da OTAN: **Condor** foi o avión máis grande construído en serie ata a chegada do Airbus A380 e foi, ata a chegada do Antonov An-225, o avión máis grande fabricado.

## Historia e características 
Foi deseñado nos anos 70 coma sucesor do An-22 e durante o seu desenvolvemento coñeceuse coma **An-400** e **An-40** en Occidente. Realizou o seu primeiro voo en 1982, entrando en servizo en 1986. Hai máis de corenta avións en servizo, 26 deles con aeroliñas, nos Emiratos Árabes Unidos, Libia, Rusia e Ucraína.

Fisicamente, o An-124 é similar ao Lockheed C-5 Galaxy estadounidense, pero lixeiramente maior. Os An-124 foron empregados para transportar locomotoras, iates, fuselaxes de avións e outros tipos de carga de grandes dimensións. O avión pode inclinarse para facilitar a entrada da carga. Un An-124 militar pode levar ata 150 t de carga, tamén pode levar ata 88 pasaxeiros nunha cuberta superior detrás da cabina. Porén, debido á limitada presurización da fuselaxe, raramente transporta a paracaidistas.

O An-124 foi fabricado en paralelo por dúas fábricas: a compañía rusa Aviastar-SP (antigo Complexo de Aviación Industrial de Ulyanovsk) e a fábrica AVIANT de Kíiv, en Ucraína.

A produción detívose trala desaparición da Unión Soviética. As últimas cinco estruturas básicas sen rematar foron completadas entre 2001 e 2004. Aínda que xa non se fabrican An-124, existen plans comúns entre Rusia e Ucraína para volver a producir avións entre 2008-2009.

Xa que o avión foi deseñado inicialmente para uso militar ocasional, os An-124 orixinais se fabricaron cunha vida útil de 7.500 horas de voo coa posibilidade dunha extensión. Porén, moitos avións voaron máis de 15.000 horas. Como resposta á queixas dos clientes comerciais, os avións fabricados despois do 2000 (o **An-124-100*') teñen unha vida útil de 24.000 horas, mentres que os modelos antigos estanse actualizando ó novo estándar.

## Notas 
## Véxase tamén 
### Ligazóns externas 
* The Antonov Giants: An-22, An-124, & An-225 por Greg Goebel 
* Antonov An-124-100 en Aviastar-SP 
* Antonov An-124-100 Long-range heavy transport aircraft, Russia
Madre de Dios

**Madre de Dios** pódese referir a:
*Provincia de Madre de Dios, provincia de Bolivia
*Departamento de Madre de Dios, departamento do Perú
*Río Madre de Dios, río do Perú e Bolivia
*Illa Madre de Dios, illa de Chile
Eixample de Barcelona

[250px|miniatura|dereita|O [Templo expiatorio da Sagrada Familia]]
[250px|miniatura|dereita|A [Casa Milà, coñecida como "La Pedrera", no Passeig de Gràcia.]]
[250px|miniatura|dereita|A Casa Ametller e a [Casa Batlló]]
250px|miniatura|dereita|Praza de touros Monumental
'''L'Eixample'* (*O Ensanche'' en galego) é o nome que recibe o distrito segundo da cidade de Barcelona, que ocupa a parte central da cidade, nunha ampla zona de 7,46 km² que foi deseñada por Ildefons Cerdà.

## Características
É o distrito máis poboado de Barcelona e de toda España en termos absolutos (262.485 habitantes) e o segundo en termos relativos (35.586 hab/km²).

No Eixample atópanse numerosos puntos de interese turístico e cidadán como a Sagrada Família, a Casa Milà, a Casa Batlló, o Teatro Nacional de Cataluña, L'Auditori, a praza de touros La Monumental, a Casa de les Punxes, así como numerosos cines, teatros, restaurantes, hoteis e outros lugares de lecer.

## Barrios 
* Dreta de l'Eixample
* L'Antiga Esquerra de l'Eixample
* La Nova Esquerra de l'Eixample
* Fort Pienc
* Sagrada Familia
* Sant Antoni

## Xeometría do Eixample 
200px|miniatura|esquerda|Esquema do tramado de eixes das rúas.
A grande extensión de terreo que corresponde ao Eixample de Ildefons Cerdà, desde Montjuïc ata o río Besòs e desde os límites da cidade medieval ata as antigas poboacións veciñas, está concibida como unha cuadrícula regular formada polos eixos lonxitudinais das súas rúas, separados entre si por unha distancia de 133,3 m, a regularidade desta cuadrícula é imperturbable ao longo de todo o trazado urbano e está xustificada en termos de igualdade, non tan só entre clases sociais, senón na comodidade do tránsito de persoas e vehículos, xa que deste xeito, tanto se se circula por unha vía coma se se fai polas súas transversais, os cruces entre elas atópanse a igual distancia, e ao non existir unhas vías máis cómodas que outras o valor das vivendas tenderá a igualarse.
Sant Jaume de Frontanyà

250px|miniatura|Vista aérea de Sant Jaume de Frontanyà
**Sant Jaume de Frontanyà** é un municipio español, da provincia de Barcelona en Cataluña. Forma parte da comarca do Berguedà e esténdese por unha superficie de 21,3&nbsp;km². No ano 2010 o concello tiña 24 habitantes, sendo o concello menos poboado de Cataluña, e á súa vez da provincia de Barcelona.

## Demografía 

ImageSize = width:450 height:370
PlotArea = width:400 height:300 left:50 bottom:45

DateFormat = yyyy
Period = from:0 till:350

TimeAxis = orientation:vertical
ScaleMajor = unit:year increment:50 start:0
Colors= 
  id:AO  value:red
  id:AA  value:black
  id:AB  value:red
  id:AC  value:black
  id:AD  value:red
  id:AE  value:black
  id:AF  value:red

PlotData=
  width:25 mark:(line,white) align:left fontsize:7

  bar:1900      from:0 till:214 color:AO
  bar:1930      from:0 till:198 color:AA
  bar:1950      from:0 till:159 color:AB
  bar:1965      from:0 till:36 color:AC
  bar:1970      from:0 till:21 color:AD
  bar:1981      from:0 till:20 color:AE
  bar:2008      from:0 till:29 color:AF

TextData=
  pos:(200,340) text:"Número de habitantes de Sant Jaume "
  pos:(200,320) text:"dende 1900 ata 2008"

## Lugares de interese 
*Mosteiro de Sant Jaume de Frontanyà, do século XI.
*Ermida de Sant Esteve de Tubau, de orixe prerrománica. 
*Santuario da Verge dels Oms, do século XVIII.

## Política e administración 
Debido á súa escasa poboación funciona en sistema de concello aberto. 
Este pequeno concello barcelonés é coñecido tamén por ser un dos primeiros concellos que votou a favor na consulta pola independencia catalá, o 12 de decembro de 2009. O referendo, sen validez legal algunha, foi aprobado con 18 dos votos a favor da independencia e 1 deles en contra das 19 papeletas contabilizadas.

## Festividades 
*Luns de Pascua- Aplec del Santuari dels Oms 
*1 de maio- Festa del Pa 
*25 de xullo- Festa Maior de Sant Jaume

## Galería de imaxes 

Ficheiro:Sant-Jaume-de-Frontanya.jpg|Mosteiro de Sant Jaume
Ficheiro:Sant Esteve de Tubau.jpg|Sant Esteve de Tubau

## Véxase tamén 
### Ligazóns externas 
* Sitio web do concello 
* Información da Generalitat de Catalunya 
* Información do Institut d'Estadística de Catalunya
Recaré

Como topónimo **Recaré** pode referirse a:

;En Galiza
***Recaré**, parroquia do concello do Valadouro;
***San Tomé de Recaré**, parroquia do concello do Valadouro;
***Recaré**, lugar da parroquia de Bembrive, no concello de Vigo.

## Véxase tamén
### Outros artigos
Besançon

**Besançon** () é unha cidade francesa, capital do departamento do Doubs, na rexión Franco Condado. No ano 2006, a cidade tiña 117.000 habitantes.
## Monumentos 
* Catedral de San Xoán de Besançon
* Sinagoga de Besançon

## Barrios 
* Planoise
## Véxase tamén
Planoise

miniatura|290px|Planoise.
**Planoise** é un barrio da cidade  francesa de Besançon, situada no departamento de Doubs, na rexión do Franco Condado. No ano 1999, o barrio contaba con 21.000 habitantes.
## Historia
Planoise foi construído durante a década de 1960 nunha paraxe anteriormente dedicada á agricultura. Durante ese período construíronse centos de edificios. Entre 1959 e 1999 a poboación pasou de 100 a máis de 20.000 habitantes. Hoxe, a área está pasando por problemas económicos e sociais.
## Patrimonio 
### Lugares de culto 
* Mesquita Al-Fath, construída en 2005, foi inaugurada en 2008 polo alcalde de Besançon.
* Igrexa Saint-François, construída por Maurice Novarina en 1972.
* Igrexa evanxelista Cépée, construída en 2000.
### Infraestruturas deportivas e culturais e outras construcións 
* Hospital Jean-Minjoz, construído en 1983.
* Piscina Lafayette, construída en 1992-1995.
* Arquivos departamentais, construída en 1986.
* Teatro de Planoise.
* Exposición construción, construída en 1972,

## Véxase tamén 
### Outros artigos 
* Besançon.
* Franco Condado.
Jason Ritter

**Jason Morgan Ritter**, nado o 17 de febreiro de 1980 nos Ánxeles (California), é un actor estadounidense de cinema e televisión.

## Biografía 
É membro dunha familia de actores.

## Filmografía 
## Premios e nomeamentos 
Foi nomeado a un par de premios no ano 2004.

## Véxase tamén 
### Ligazóns externas 
* Jason Ritter en Film Affinity .
Diccionario gallego-castellano (1884)

O ***Diccionario gallego-castellano*** é un dicionario bilingüe galego castelán de 10.600 voces coas definicións en castelán, elaborado por Marcial Valladares e publicado en 1884 en Santiago de Compostela.

Comezou a papeletizar en 1850 e rematou en 1869. Valladares continuou recollendo léxico con posterioridade á publicación do seu *Diccionario* e consérvanse cinco apéndices: un asinado en 1886, dous sen data, un "Nuevo suplemento al Diccionario Gallego-Castellano" de 1896, e un "Nuevo Apéndice al Diccionario Gallego-Castellano" en 1902. A partir de todo isto, Antón Santamarina inclúe un total de 16.082 voces no seu *Diccionario de diccionarios*.

## Elaboración 
Para a elaboración do seu dicionario, Valladares tomou como base os dicionarios de Francisco Javier Rodríguez Gil e o de Cuveiro, pero mentres estes non incluían léxico común co castelán, Valladares comezou a introducilo por primeira vez nun dicionario galego, aínda que en grao mínimo, tamén lle engadiu voces procedentes do sur da provincia da Coruña e do norte de Pontevedra así como tamén outras tomadas de escritores contemporáneos, á vez que toma o castelán como o modelo para o galego. A diferenza do resto dos dicionarios galegos distingue ortograficamente as vogais medias abertas e pechadas.

## Notas 
## Véxase tamén 
### Outros artigos 
* *Diccionario gallego-castellano* (1863) de Francisco Javier Rodríguez Gil
* *Diccionario gallego* (1876) de Xoán Cuveiro Piñol
### Ligazóns externas 
* *Dicionario de dicionarios* Seminario de Lingüística Informática - Grupo TALG / Instituto da Lingua Galega.
A Pinguela

Como topónimo **A Pinguela** pode referirse a:

;En Galiza
***A Pinguela**, lugar da parroquia de Lagoa, no concello de Alfoz;
***A Pinguela**, lugar da parroquia de Guimarei, no concello da Estrada;
***A Pinguela**, lugar da parroquia de Valadares, no concello de Vigo;
***A Pinguela**, lugar da parroquia de Roupar, no concello de Xermade.

## Véxase tamén
### Outros artigos
Libraría

[miniatura|200px|Libros [Luxemburgo|luxemburgueses nunha libraría de Strassen.]]
Unha **libraría** ou **librería** é un comercio dedicado á venda de libros, poden ser pequenas tendas que ofrecen uns poucos centos de libros ata grandes establecementos comerciais con máis de 200.000 títulos. Algunhas librarías están especializadas na venda de libros antigos. Alén da venda de libros tamén poden vender materiais relacionados como folios, mapas, bolígrafos, sobres ou xornais pero as tendas especializadas neste tipo de materiais coñécense como papelerías, aínda que vendan tamén libros. Moitas universidades contan coas súas propias librerías para a venda principalmente de libros ós estudantes. Tamén outros tipo de institucións, como museos ou templos, teñen as súas propias librerías. Nalgúns países, como o Brasil, é habitual que as librerías medianas e grandes inclúan servizo de cafetería.

O 13 de novembro celébrase o Día das Librerías https://www.diadelaslibrerias.es/, a iniciativa da Federación de Librerías de Galicia .

## Historia
As librerías de Roma, *taberna librarii* situábanse no *Argiletum* e no *Vicus Sandalarius*, nas portas ou ás súas beiras expuñan a listaxe dos libros á venda. No mundo musulmán desenvolveuse nas grandes cidades, Damasco, Bagdad ou Córdoba, un activo comercio do libro.

## Galería de imaxes

Ficheiro:Temple of the muses PrincetonUniversity.jpg|Librería de Londres a comezos do século XIX.
Ficheiro:Librería Michelena.jpg|Librería Michelena de Pontevedra, aberta entre 1981 e o 30 de xuño de 2010.
Ficheiro:El Ateneo Bookstore.jpg|Interior dunha librería en Buenos Aires.
Ficheiro:Le libraire de mon quartier.jpg|Interior dunha librería en Alxer.

## Notas 
## Véxase tamén
### Ligazóns externas
*Federación de Libreiros de Galicia 
*International Booksellers Federation 
*International League of Antiquarian Booksellers (en inglés e francés)
Deira

O termo **Deira** pode referirse a:

***Reino de Deira**, reino da Inglaterra setentrional durante o século VI.

Como topónimo, pode referirse a:

;En Galiza
***Deira**, lugar da parroquia de Cespón, no concello de Boiro.

## Véxase tamén
### Outros artigos
Mesquita Al-Fath

A **mesquita de Al-Fath** é un templo islámico está situado na vila francesa de Planoise, no Franco Condado.

## Historia 
A mesquita construíuse en 2005 e foi inaugurada en 2008 por Jean-Louis Fousseret, presidente da Cámara de Besançon.

## Véxase tamén 
### Outros artigos 
* Islam
* Planoise
* Mesquita
Reino de Deira

**Deira** foi un reino da Inglaterra setentrional durante o século VI. Estendíase desde o río Humber ata o Tees, e desde o mar ata a esquina occidental do Vale of York. Posteriormente uniuse ao reino de Bernicia, situado máis ao norte, para formar o reino de Northumbria.

O nome do reino é de orixe britana, se cadra de *Deifr*, que significa "augas", ou de *Daru*, que significa "carballo", en cuxo caso podería equivaler a "a xente do Derwent",unha derivación que tamén se atopa no nome latino de Malton, *Derventio*.
[miniatura|400px|dereita|Lista de monarcas de Bernicia, Deira e Northumbria desde [547 (dun libro de 1834).]]
Segundo Simeón de Durham estendíase desde o Humber ata o Tyne, pero a terra era mala ao norte do Tees. Despois de que o reino britano con centro en *Eboracum*, que pode que se chamase Ebrauc, fose tomado por Edwin, a cidade de *Eboracum* converteuse na súa capital e pasou a chamarse *Eoforwic* (*o lugar do verrón*) polos anglos. Antes disto é posíbel que a capital teña estado en Pocklington ou preto de alí.

O primeiro rei anglo de Deira do que temos constancia é Ælla, que floreceu a finais do século VI tras conquistar o reino aos britanos en 581. Á súa morte, Deira estivo sometida ao rei Æthelfrith de Bernicia, quen uniu ámbolos reinos no de Northumbria. Æthelfrith gobernou ata a ascensión do fillo de Ælla Edwin, en 616 ou 617, quen tamén gobernou os dous reinos ata 633.

Osric, o sobriño de Edwin, gobernou Deira tras Edwin, pero o seu fillo Oswine foi matado por Oswiu en 651. Por algúns anos Deira estivo gobernada por Æthelwald fillo de Oswald de Bernicia.

Beda escribiu sobre Deira na súa *Historia Ecclesiastica*.

## Reis de Deira 
## Notas 
## Bibliografía 
* Geake, Helen & Joanthan Kenny (eds.) (2000). *Early Deira: Archaeological studies of the East Riding in the fourth to ninth centuries AD.* Oxford: Oxbow. ISBN 1-900188-90-2
* Higham, N.J. (1993). *The Kingdom of Northumbria AD 350-1100.* Stroud: Sutton. ISBN 0-86299-730-5
Antonov An-22

dereita|miniatura|300px|Un An-22
O **Antonov An-22 Antei** (en ruso: *Антей* (Antaeus) (nome asigando pola OTAN "**Cock**") é un avión de transporte estratéxico propulsado por 4 motores turbohélice, cada un con dúas hélices de tipo contrarrotacional, que foi producido polo fabricante Antonov na Unión Soviética.

## Historia 
[miniatura|Antonov An-22 da compañía rusa [Aeroflot en Tver]]
Realizou o seu primeiro voo o 27 de febreiro de 1965 e ese mesmo ano foi dado a coécer fóra da Unión Soviética no Paris Air Show de 1965. No seu momento foi o avión máis grande do mundo, ata a aparición do estadounidense C-5 Galaxy e o modelo Antonov An-124 máis tarde. Na actualidade continúa sendo o avión propulsado por turbohélices máis grande do mundo. Ata 2004 houbo 8 accidentes relacionados con este aparello, cun total de 83 mortes.

## Operadores 
### Militares 
;Antigos
;25px| Unión Soviética
* Forza Aérea Soviética

;Actuais
;
* Forza Aérea Rusa

### Civís 
En agosto de 2006 un único avión Antonov An-22 continuaba en servizo de aeroliña con Aeroliñas Antonov.

;
* Sofia Air Cargo (en leasing)

;25px| Unión Soviética e 
* Aeroflot

; 
* Aeroliñas Antonov

## Galería 

Ficheiro:Antonow An-22 Cockpit.jpg|Cockpit
Ficheiro:Antonow An-22 Navigator Cockpit.jpg|Habitaculo navegante
Ficheiro:Antonow An-22 Navigator Cockpit 2.jpg|Instrumentos navegación
Ficheiro:Antonow An-22 Loading bay.jpg|Bahia carga

## Notas
Hockey Valdagno

A **Associazione Hockey Marzotto Valdagno**, máis coñecido coma **Hockey Valdagno**, é un club de hóckey a patíns da cidade italiana de Valdagno, na provincia de Vicenza, que actualmente compite na Liga italiana Serie A.

O nome *Marzotto* deriva do seu patrocinador histórico: a fábrica téxtil Marzotto, con sede en Valdagno.

## Historia 
O club foi fundado no 1938 e inicialmente recibía o nome de CRAL Marzotto, mais logo adoptará a denominación actual: Associazione Hockey Marzotto Valdagno.

A actividade deportiva do club interromperase durante os anos da segunda guerra mundial, na que Italia se veríoa afectada. Ao finalizar a Guerra o equipo volverá á súa actividade e volverá ás competicións no ano 1946.

Ao finalizar a tempada 2007-08, acada o seu mellor resultado histórico co subcampionato da Copa CERS e o cuarto posto no Campionato do Mundo de Clubs e o quinto posto na Liga italiana Serie A. Xa na tempada 1961-62 acadou o terceiro posto da Serie A, e na 1997-98 acadou o seu único título relevante, a Copa da Liga

## Palmarés 
* **1 Supercopa de Italia** (2010-11)
* **1 Liga de Italia** (2009-10)

## Véxase tamén